دونیا ساغلیق هؤرگوتوندن، ۵ یاشین آلتین‌داکی اوشاقلارین ساغلیقلی بؤیومه‌لری اوچون ائکران باشین‌دا داها آز واخت گئچیرمه‌لری اویاریسی گلدی.
دونیا ساغلیق هؤرگوتونون اوشاقلارین ائکران باشین‌دا گئچیردیگی زامانا دایر ایلک دفعه یاییملادیغی قیلاووزدا، ۵ یاشین آلتین‌داکی اوشاقلاردا کؤکلوک و حیاتلارینین سونراکی دؤورلرین‌ده قارشیلاشابیله‌جکلری دیگر خسته‌لیکلرین قارشی‌سینین آلینماسی اوچون فیزیکی اولاراق فعال اولمالاری و یئترلی یوخلامالاری لازیم اولدوغو وورغولاندی.
قیلاووزدا، کؤرپه‌لر و کیچیک اوشاقلارین غیر فعال اولاراق تلویزیون و یا دیگر ائکرانلارین باشین‌دا بوراخیلماماسی و ۲ یاشین آلتین‌داکی اوشاقلارین دا بیلگی‌سایار اویونلاری دا داخیل ائکران باشین‌دا ثابت اولاراق واخت گئچیرمه‌مه‌سی لازیم اولدوغو ایفاده ائدیلدی.
دونیا ساغلیق هؤرگوتو قلاووزوندا، ۲-۴ یاش اوشاقلارین ایسه ائکران باشین‌دا گونده ۱ ساعات‌دان چوخ واخت گئچیرمه‌مه‌سی اوچون عائله‌لر اویاریلدی.
بیر یاشین‌دان کیچیک اوشاقلارین ایسه هر هانسی بیر شکیل‌ده الکترونیک ائکرانلارا معروض قویولماماسی وورغولاندی.
سدانتر حیات طرزینین (فیزیکی فعاللیغین دۆزن‌سیز اولماسی و یا هئچ اولماماسی) ضررلرینین آنلادیلدیغی قیلاووزدا، ۵ یاشین آلتین‌داکی اوشاقلارین ساغلیقلی بؤیویه‌بیلمه‌لری، داها کیفیت‌لی یوخولامالاری و فعال اویون اوینامالاری اوچون ائکران باشین‌دا داها آز واخت گئچیرمک مجبوریتین‌ده اولدوقلاری اویاریسی وئریلدی.
دونیا ساغلیق هؤرگوتو، ائلجه ده ۱-۴ یاش اوشاقلارین داها ساغلیقلی بؤیومه‌لری و اوبزیته‌نین قارشی‌سینی آلمابیلمک اوچون گونده ان آز ۳ ساعات فرق‌لی فیزیکی فعالیتلر ائتمه‌سی اوچون عائله‌لره توصیه وئردی.
